Toshkent shahridagi ADJU Unversiteti
------------------------------------

```
 Koreya Respublikaning Kyonnggi provinsiyasi, Suvon  shahrida joylashgan xususiy tadqiqot universiteti. U 1973-yilda Park Changvon, Fransiya va Koreya Respublikasi hukumatlari tomonidan tashkil etilgan.Toshkent shahrida ADJU universiteti filialini tashkil qilishdan asosiy maqsadi Koreya ta`lim standarti asosida faol va yetakchi talabalarni tayyorlashga qaratilgan yuqori sifatli taʼlim tajribasini taʼminlashdan iborat.
```

Toshkent shahridagi Adju Universiteti tarixi
--------------------------------------------

Toshkent shahridagi ADJU universiteti Oʻzbekiston Prezidentining 2018-yil 30-noyabrdagi PQ-4041-sonli qaroriga muvofiq Oliy va oʻrta maxsus ta'lim vazirligi hamda ADJU universiteti (Koreya Respublika) - ta'sischilari hamkorligida "Toshkent shahrida ADJU universitetining ta'lim dasturlarini amalga oshirish markazi" tashkil etildi. XXI asrda Osiyoning yetakchi universiteti boʻlish Adju universitetining oliy maqsadi hisoblanadi. Bu oʻz navbatida tarix saxifalarida ham qayd etiladi. Bugungi kunda, biz Oʻzbekistondagi xorijiy universitetlar orasida yetakchilardan biri boʻlishga harakat qilmoqdamiz.

Toshkent shahridagi Adju universiteti bilan imzolangan Memorandumlar
--------------------------------------------------------------------

```
 Toshkent shahridagi Adju universiteti bir qator yetakchi va nufuzli tashkilotlar bilan hamkorlik aloqalariga ega. Shuningdek: Mimar Group,O‘zbekiston Oliy Biznes va Tadbirkorlik maktabi,Artel Kompaniyasi,"Atletik Darje" kompaniyasi,HSNK arxitektura va muhandislik kompaniyasi, Koreya Respublikasining ta'lim markazi ,Toshkent arxitektura-qurilish instituti, British Council, O'zbekiston Respublikasi Energetika vazirligi, ANHALT amaliy fanlar universiteti, "INTERNATIONAL STUDY SERVICE AGENCY" va ko`plab kanpanyalar bilan hamkorlik aloqalriga ega.. 
```

Mavjud taʼlim dasturlari
------------------------

2020/2021 oʻquv yili uchun Toshkent shahridagi Аdju universiteti bakalavriatning uchta yoʻnalishi: Аrxitektura, Qurilish tizimlari muhandisligi, elektrotexnika va kompyuter injiniringi yoʻnalishlarida tahsil olish uchun dastlabki 420 nafar talabaga oʻz eshiklarini ochgan edi.
Hozirda Toshkent shahridagi ADJU universiteti quyidagi yoʻnalishlar boʻyicha bakalavriat taʼlim dasturlarini taqdim etadi

* 1.Аrxitektura – bu bino, inshoot va shaharlarni barpo etish hamda bunyod etilgan me’moriy komplekslarni boshqarish jarayonlarining uygʻunligi. Ushbu soha keng doiradagi chuqur oʻzlashtirilgan bilimlarni talab qiladi. Toʻrt yilga moʻljallangan xalqaro ta’lim standartlariga asoslangan arxitektura ta’lim yoʻnalishi me’moriy dizayn, qurilish tuzilmasi, bunyodkorlik, mexanika va elektron tizim kabi oʻquv dasturlarni oʻz ichiga oladi. Yuksak kasbiy bilim va mahoratni egallagan, salohiyatli va mustaqil qaror qabul qilish qobiliyatiga ega boʻlgan arxitektorlar, muhandislar va yosh menejerlarning yangi avlodini shaklantiradi. Аrxitektura fakulteti bitiruvchilari nafaqat ushbu sohadagi tashkilotlar yoki yirik qurilish bunyodkorlik kompaniyalarda, balki boshqa jamiyatning boshqa turli sohalarida, jumladan, ilm-fan va tadqiqot, koʻchmas mulk, konsalting, kompyuter grafikasi, vizual dizayn kabi yoʻnalishlarda ham faoliyat koʻrsatishi mumkin.
* 2.Qurilish muhandisligi-inson uchun qulay va maqbul muhitni barpo etuvchi soha. Bu tabiiy resurslardan samarali foydalanish va boshqarishga qaratilgan intizomdir. Asosan bitiruvchi talabalar, yirik qurilish yoki bunyodkorlik kompaniyalarida ishlashadi. Ular davlat miqyosidagi qurilish loyihalarda yoki nodavlat qurilish sektorida ham faoliyat yuritadi. Ba’zi bitiruvchilar yanada chuqurroq bilim olish magistraturaga kiradi yoki turli ilmiy-tadqiqot institutlarida fan bilan shugʻulanadi.
* 3.Elektrotexnika va kompyuter muhandisligi-ta’lim yoʻnalishi insoniyat manfaatiga xizmat qiluvchi yangi imkoniyatlarni yaratadi. Jamiyat farovonligiga hissa qoʻshadigan chuqur kasbiy bilim va mahoratni egallagan muhandis va boshqaruvchilarni shakllantiradi. Ushbu maqsadga erishish uchun biz talabalarga elektron qurilma va materiallar, multimedia tarmoq va aloqalar, mikrotoʻlqinli radio aloqalar, kompyuter va avtomatik boshqaruv tizimlari kabi oʻquv fanlaridan ta’lim beramiz. Sanoat talabiga muvofiq quyidagi uchta asosiy ya’ni yarimoʻtkazgich, mobil va avtomobil axborot texnologiyalarga urgʻu bergan holda kengaytirilgan ta’limni dasturini taqdim etamiz.:

Toshkent shahridagi ADJU Unversiteti 2023-2024 yilgi o`quv yili uchun yangi yo`nalish Koreys tili va filologiyasi uchun ham o`z qabulini ochgan.
Har bir yo`nalish uchun berilgan:

Oʻqitish tizimi
---------------

Universitet taʼlim jarayonlariga Toshkent shahridagi ADJU universiteti rektori  Muratov G’ayrat Azatovich boshchilik qiladi. Universitetda bugungi kunda bakalvir taʼlim darajasida **1128 ga** yaqin talaba tahsil olmoqda.

 Muratov G’ayrat Azatovich. ADJU Universiteti rektori Muratov G’ayrat Azatovich. Toshkent shahridagi ADJU universiteti rektori
Filial yiliga uch marta talabalarni qabul qiladi. Shu tartibda, qabul qilingan guruhlar Sentabr oyida oʻqishni boshlaydilar.

Oʻqitish tizimi ais.ajou.uz elektron ta’lim platformasi asosida amalga oshiriladi. Ushbu elektron ta’lim platformasi kompyuter va mobil uyali aloqa telefonlariga yuklangan holda, uy vazifasi va topshiriqlarni yuklash, fanlarning onlayn muhokamasida ishtirok etish, olingan bilimlarni mustahkamlash uchun onlayn testlarni bajarish va oʻqituvchi bilan bevosita onlayn aloqa qilish imkonini beradi.

```
 Professor oʻqituvchilarimiz darslarni yangi texnologiyalar, zamonaviy dasturlar, fanga boʻlgan yangicha qarashlar bilan olib boradi. Bizning professor oʻqituvchilarimiz "Pedagoglar oluvchi emas, balki beruvchilar" qatorida faoliyat olib borishni maqsad qilib olgan.
```

Toshkent shahridagi Adju universiteti Oʻzbekiston  va Koreya  davlatlari oʻrtasidagi xamkorlik  aloqalarini yanada mustaxkamlash uchun xizmat qiladi.
Bundan tashqari, ta’lim, fan va texnologiya sohasida xorijiy davlatlar, xususan, Koreya Respublikasining yetakchi ta’lim muassasalari va ilmiy markazlari bilan uzoq muddatli aloqalarni mustahkamlash Toshkent shahridagi Аdju universiteti maqsadi hisoblanadi.
Universitet ta’lim faoliyatini Oʻzbekiston Respublikasining ta’lim sohasidagi qonun hujjatlarini hisobga olgan holda Аjdu universiteti (Koreya Respublikasi) oʻquv rejalari va dasturlari asosida amalga oshiradi.
Oʻquv jarayoniga Koreya Respublikasidan professor-oʻqituvchilar, xorijlik mutaxassislar, xorijdagi yetakchi oliygohlar bitiruvchilari orasidan shakllantirilgan milliy kadrlar jalb etilgan. Bizdagi  muhit yuqori darajada ijobiy shakllangan.Universitet bitiruvchilariga Oʻzbekiston Respublikasida oliy ma’lumot toʻgʻrisidagi hujjat sifatida tan olingan Аdju universitetining (Koreya Respublikasi) belgilangan namunadagi diplomi beriladi.
Universitetga abituriyentlarni qabul qilish va kirish imtihonlarini  oʻtkazish Oʻzbekiston Respublikasi Oliy va oʻrta maxsus ta’lim vazirligi bilan kelishilgan holda Аdju universiteti (Koreya Respublikasi) tomonidan belgilangan talablar, tartib va muddatlarga muvofiq amalga oshiriladi.

Toshkent shahridagi ADJU Unversiteti Qabul
------------------------------------------

Qabul uchun me'zonlar
Mahalliy va xorijiy o’rta ta’lim muassasalarini tugatgan yoki 2023-yilning birinchi yarmida bitirayotgan o’quvchilar.

Ingliz tilini bilish daraja sertifikatlari mavjud bo'lgan abiturientlar uchun.

  

```
                Mahalliy abiturientlar.
```

Ingliz tili uchun talab: IELTS 5,0 va undan yuqori hamda ushbu darajaga teng sertifikat.

Ingliz tili ona tili yoki davlat tili bo’lgan mamlakatlarda oʻrta yoki oliy taʼlim muassasalarini tugatgan abiturientlar ingliz tiliga qo’yilgan talabdan ozod qilinadi.

  

IELTS sertifikatlari mavjud bo’lmagan abiturientlar o’qishga qabul qilinganlaridan so’ng bir akademik yil davomida talab qilingan IELTS sertifikatini taqdim qilishi lozim (2024 yil avgust oyining oxiriga qadar).

  

```
                    Imtiyozli qabul
```

- Prezident, ijod va ixtisoslashtirilgan maktab bitiruvchilarilari .

- Toshkent shahridagi Adju universitetining fan olimpiada g’oliblari va yuqori ball olganlar.

- Universitet qoshidagi tayyorlov kurslarini a’lo baholarga bitirganlar.
Talab etiladigan hujjatlar

  

```
                 Mahalliy abiturientlar
```

1. Shaxsni tasdiqlovchi hujjat (Pasport / ID).

2. Ta'lim haqidagi hujjat (Shaxodatnoma yoki Diplom), baholarning ko’chirmasi bilan birga.

3. Oxirgi 3 oy ichida olingan elektron foto surat - 3.5 sm \* 4.5 sm.

4. IELTS 5.0+ yoki uning ekvivalenti (agar mavjud bo'lsa).

  

```
                 Xorijiy abiturientlar
```

1. O’zi haqida ma’lumot taqdim qiladi.

  

●Barcha mahalliy va xorijiy abiturientar Toshkent shahridagi Adju universitetining rasmiy saytida www.admission.ajou.uz online shaklida ro’yxatdan o’tishi lozim.

●Qabul uchun talab qilingan hujjatlar skaner qilingan holatda, universitet vebsaytining "qabul" sahifasiga qabul jarayonining yakuniga qadar yuklanishi kerak. (Qabul qilinadigan fayllar JPEG, PNG, PDF formatida bo’lishi lozim). Elektron pochta jo'natmalari qabul qilinmaydi.

●Har qanday soxta hujjatlar uchun abiturentga nisbatan jazo choralari qo’llaniladi.

●O’qishga qabul qilingan abiturentlar ro’yxati e'lon qilingandan so'ng, hujjatlarning asl nusxalari ariza topshirish muddati tugaguniga qadar topshirishi kerak.

Manbalar
--------

1. ↑  „TOSHKENT SHAHRIDA ADJU UNIVERSITETINING TA’LIM DASTURLARINI AMALGA OSHIRISH MARKAZINI TASHKIL ETISH TO‘G‘RISIDA".
2. ↑  „TOSHKENT SHAHRIDA ADJU UNIVERSITETINING KO`PLAB KAMPANYALAR BILAN IMZOLAGAN MEMORANDUMLARI".
3. ↑  „Аrxitektura".
4. ↑  „Qurilish muhandisligi".
5. ↑  „Elektrotexnika va kompyuter muhandisligi".
6. ↑  „2023-2024 o’quv yili uchun qabul kvotalari".
7. ↑  „Muratov G’ayrat Azatovich Named Director of AJOU University Tashkent".
8. ↑  „AJOU University Tashkent Achieves Record Enrollment Growth".
9. ↑  „Kontrakt-sharatnoma miqdori va grantlar".

Havolalar
---------

* Rasmiy veb-sayt
* Rasmiy Instagram sahifa
* Rasmiy Telegram sahifa